กลับมาชิมอาหารญี่ปุ่นร้านนี้บ้างค่ะ Tuna Ichiban สาขาตึก ITF ถนนสีลม หลังจากร้านได้ขยับขยายให้มีพื้นที่กว้างขึ้นก็ได้กลับมาลองชิมกันค่ะ มาตอนมีโปรกุ้งมังกร ก็พอได้อ่ะแต่ไม่ถึงกับปลื้ม

บรรยากาศร้านอาหารญี่ปุ่น มีโต๊ะให้บริการเยอะ ระดับราคาก็มาตรฐานค่ะ

วันนี้จัดเมนูพิเศษเลย Lobster Hiyashi Chuka ประมาณว่าบะหมี่กุ้งมังกรค่ะ ราคา 790 บาท เสิร์ฟมาแล้วอลังการมาก จานใหญ่

ในจานประกอบด้วย บะหมี่ , เนื้อกุ้งมังกร , เนื้อปลา , เนื้อปลาแซลมอน , ปูอัด , ไข่หวาน , แตงกวา, ไข่ปลาแซลมอน, หอยเชลล์ และเนื้อหมูเส้น 

ตักแบ่งๆกันทานค่ะ เวลาทานมีน้ำราดคล้ายๆน้ำสลัดครีมค่ะ รสชาติออกงงๆ สักหน่อย ไม่รู้ว่าจะไปแนวไหน ดี 

Enoki Becon Salad เป็นสลัดเบคอนพันเห็ดเข็มทอง รสชาติดี

Sashimi Set A มีปลาสด 3 อย่าง ดูจากสีปลาแล้วก็น่าจะเดาได้นะคะ ไม่ค่อยประทับใจเท่าไหร่

สุดท้ายหัวกุ้งมังกรสั่งไปต้มเป็นซุปมาเสิร์ฟตักแบ่งกันทานค่ะ เมนูนี้บริการฟรี
